Nogle jodometriske Undersøgelser. 353 
som man havde dannet sig om Forbindelserne af udprægede 
elektropositive og elektronegative Radikaler. 
Af de i øvrigt foreliggende Metoder til Bestemmelse af 
Syrernes Affinitet skal her kun anføres nogle, der nærmer sig 
til den af mig anvendte. W.Ostwald og senere W. Meyer- 
hoffer (Zeitschr. f. physik. Chem., Bind II, Side 127 og 585) 
har anstillet Forsøg over den Hastighed, hvormed Bromsyre 
og Jodbrinte omsætter sig i vandig Opløsning med og uden 
Tilsætning af andre Syrer. Reaktionen 
HBr03 + 6HJ — HBr —+ 3J> + 3H20 
forløber betydelig hurtigere, naar Syrer er til Stede, end i rene 
vandige Opløsninger, og Ostwald paaviser, at Syrernes reak- 
tionsfremskyndende Indflydelse er proportional med deres Affi- 
nitetskoefficienter, hvad der fremgaar af en Sammenstilling af 
de fundne Tal med de samme Syrers elektriske Ledningsevne. 
Afvigelser viser foruden Brombrinte kun nogle reducerende 
Syrer (Myresyre, Svovlundersyre og Fosforundersyrling). Den 
fremskyndende Virkning lader sig dog ikke udtrykke ved den 
almindelige Reaktionsligning af anden Grad, hvad der forklares 
ved det frigjorte Jods hemmende Indflydelse og tillige ved den 
Fejl, der fremkommer ved det fri Jods Flygtighed. Denne 
sidste Fejl har Meyerhoffer søgt at undgaa, ligesom han har 
foretaget en Omregning af Ostwalds Forsøgsresultater, men 
denne giver dog omtrent de samme Tal som Ostwalds, og 
Meyerhoffer anfører selv, at de for Reaktionskonstanterne 
fundne Tal ikke svarer til den Nøjagtighed, som man i Reglen 
opnaar ved Undersøgelser af denne Art. 
Senere har Burchard (Zeitschr. f. physik. Chem., Bind II, 
Side 796) anstillet Forsøg med Jodbrintens Omsætning med 
Jodsyre, Bromsyre og Klorsyre baade, naar fremmede 
Syrer tilsættes og uden saadanne. Det viser sig, at Virkningen 
aftager meget stærkt fra Jodsyre gennem Bromsyre til Klorsyre, 
og at Tilsætning af andre Syrer har en fremskyndende Indflydelse, 
men det lykkes ikke Burchard at udtrykke Reaktionsforløbet 
3 247 
